ΟΔΗΓΙΑ 93/33/ΕΟΚ ΤΟΥ ΣΥΜΒΟΥΛΙΟΥ

της 14ης Ιουνίου 1993

για το προστατευτικό σύστημα έναντι μη επιτρεπόμενης χρήσεως των δικύκλων ή τρικύκλων οχημάτων με κινητήρα

ΤΟ ΣΥΜΒΟΥΛΙΟ ΤΩΗ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την οδηγία 92/61/ΕΟΚ του Συμβουλίου της 30ής Ιουνίου 1992 περί εγκρίσεως τύπου των δικύκλων ή τρικύκλων σχημάτων με κινητήρα (1),

την πρόταση της Επιτροπής (2),

Σε συνεργασία με το Ευρωπαϊκό Κοινοβούλιο (3),

Έχοντας υπόψη τη γνώμη της Οικονομικής και Κοινωνικής Επιτροπής (4),

Εκτιμώντας:

ότι η εσωτερικη αγορά περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7 ότι είναι σημαντικό να θεσπιστούν τα αναγκαία μέτρα για το σκοπό αυτό 7

ότι τα δίκυκλα ή τρίκυκλα οχήματα πρέπει να πληρούν, σε όλα τα κράτη μέλη, όσον αφορά το προστατευτικό σύστημα έναντι μη επιτρεπόμενης χρήσης, ορισμένα τεχνικά χαρακτηριστικά που καθορίζονται από αναγκαστικές προδιαγραφές οι οποίες διαφέρουν από το ένα κράτος μέλος στο άλλο 7 ότι, λόγω των διαφορών τους, παρεμποδίζουν τις συναλλαγές στο εσωτερικό της Κοινότητας 7

ότι τα εμπόδια αυτά στην εγκαθίδρυση και στη λειτουργία της εσωτερικής αγοράς μπορούν να εξαλειφθούν εφόσον υιοθετηθούν οι ίδιες προδιαγραφές από όλα τα κράτη μέλη αντί των εθνικών τους ρυθμίσεων 7

ότι η θέσπιση εναρμονισμένων προδιαγραφών για το προστατευτικό σύστημα έναντι της μη επιτρεπόμενης χρήσεως των δικύκλων ή τρικύκλων οχημάτων με κινητήρα είναι απαραίτητη προκειμένου να επιτραπεί η εφαρμογή, για κάθε τύπο των εν λόγω οχημάτων, των διαδικασιών έγκρισης και επικύρωσης που αποτελούν το αντικείμενο της οδηγίας 92/61/ΕΟΚ 7

ότι, λόγω των διαστάσεων και των αποτελεσμάτων της προτεινόμενης δράσης στο σχετικό τομέα, τα αναφερόμενα στην παρούσα οδηγία κοινοτικά μέτρα είναι αναγκαία, και μάλιστα απαραίτητα, για να επιτευχθούν οι ορισθέντες στόχοι, δηλαδή η κοινοτική έγκριση για κάθε τύπο οχήματος και ότι οι στόχοι αυτοί δεν μπορούν να υλοποιηθούν επαρκώς από τα μεμονωμένα κράτη μέλη 7

ότι, για να διευκολυνθεί η πρόσβαση στις αγορές των χωρών μη μελών της Κοινότητας, κρίνεται αναγκαίο να καθιερωθεί η ισοδυναμία μεταξύ των προδιαγραφών της παρούσας οδηγίας και εκείνων του κανονισμού αριθ. 62 της ΟΕΕ του ΟΗΕ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία και τα παραρτήματά της ισχύουν για το προστατευτικό σύστημα έναντι μη επιτρεπόμενης χρήσεως κάθε τύπου οχήματος, όπως ορίζεται στο άρθρο 1 της οδηγίας 92/61/ΕΟΚ.

Άρθρο 2

Η διαδικασία για τη χορήγηση επικύρωσης όσον αφορά το προστατευτικό σύστημα έναντι μη επιτρεπόμενης χρήσεως ενός τύπου δικύκλου ή τρικύκλου οχήματος με κινητήρα, καθώς και οι ισχύουσες προϋποθέσεις για την ελεύθερη κυκλοφορία των εν λόγω οχημάτων, είναι αυτές που θεσπίζονται με την οδηγία 92/61/ΕΟΚ στα κεφάλαια ΙΙ και ΙΙΙ αντίστοιχα.

Άρθρο 3

Σύμφωνα το άρθρο 11 της οδηγίας 92/61/ΕΟΚ, αναγνωρίζεται η ισοδυναμία μεταξύ των προδιαγραφών της παρούσας οδηγίας και εκείνων του κανονισμού αριθ. 62 της ΟΕΕ του ΟΗΕ (έγγραφο E/ECE/TRANS/505-Add. 61/Amend. 1).

Οι αρχές των κρατών μελών, οι οποίες χορηγούν την επικύρωση, αποδέχονται τις επικυρώσεις που έχουν χορηγηθεί σύμφωνα με τις προδιαγραφές του προαναφερθέντος κανονισμού αριθ. 62, καθώς και τα σήματα επικύρωσης αντί των αντίστοιχων επικυρώσεων που χορηγούνται σύμφωνα με τις προδιαγραφές της παρούσας οδηγίας.

Άρθρο 4

Η παρούσα οδηγία μπορεί να τροποποιηθεί σύμφωνα με το άρθρο 13 της οδηγίας 70/156/ΕΟΚ (5) προκειμένου:

- να ληφθούν υπόψη οι τροποποιήσεις του κανονισμού της ΟΕΕ/ΟΗΕ που αναφέρεται στο άρθρο 3,

- να προσαρμοσθούν τα παραρτήματα στην τεχνική πρόοδο.

Άρθρο 5

1. Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν με την παρούσα οδηγία το αργότερο στις 14 Δεκεμβρίου 1994. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.

Από την αναφερόμενη στο πρώτο εδάφιο ημερομηνία, τα κράτη μέλη δεν μπορούν να απαγορεύουν, για λόγους σχετικούς με το σύστημα προστασίας έναντι μη επιτρεπόμενης χρήσεως, την πρώτη θέση σε κυκλοφορία οχημάτων τα οποία συμφωνούν με την παρούσα οδηγία.

Τα κράτη μέλη εφαρμόζουν τις διατάξεις που αναφέρονται στο πρώτο εδάφιο από τις 14 Ιουνίου 1995.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 6

Η παρούσα οδηγία απευθύνεται στα κράτη μέλη.

Λουξεμβούργο, 14 Ιουνίου 1993.

Για το Συμβούλιο

Ο Πρόεδρος

J. TRΨJBORG

(1) ΕΕ αριθ. L 225 της 10. 8. 1992, σ. 72.

(2) ΕΕ αριθ. C 293 της 9. 11. 1992, σ. 32.

(3) ΕΕ αριθ. C 337 της 21. 12. 1992, σ. 103, και ΕΕ αριθ. C 176 της 28. 6. 1993.

(4) ΕΕ. αριθ. C 73 της 15. 3. 1993, σ. 22.

(5) ΕΕ αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).

ΠΑΡΑΡΤΗΜΑ Ι

ΠΕΔΙΟ ΕΦΑΡΜΟΓΗΣ - ΟΡΙΣΜΟΙ - ΓΕΝΙΚΕΣ ΚΑΙ ΕΙΔΙΚΕΣ ΠΡΟΔΙΑΓΡΑΦΕΣ

1. ΠΕΔΙΟ ΕΦΑΡΜΟΓΗΣ

1.1. Η παρούσα οδηγία εφαρμόζεται στα προστατευτικά συστήματα που προορίζονται να παρεμποδίζουν τη μη επιτρεπόμενη χρήση των δίκυκλων οχημάτων με κινητήρα με ή χωρίς καλάθι (sidecar) και των τρίκυκλων οχημάτων με κινητήρα.

2. ΟΡΙΣΜΟΙ

2.1. Κατά την έννοια της παρούσας οδηγίας, νοείται ως:

2.2. «έγκριση τύπου», η έγκριση τύπου που αφορά την προστασία κατά της μη επιτρεπόμενης χρήσεως ενός τύπου οχήματος 7

2.3. «τύπος οχήματος», τα οχήματα με κινητήρα που δεν παρουσιάζουν μεταξύ τους ουσιώδεις διαφορές, ιδίως όσον αφορά τα κατωτέρω στοιχεία:

2.3.1. ενδείξεις του τύπου οχήματος που δίδονται από τον κατασκευαστή 7

2.3.2. διαρρύθμιση και κατασκευή του στοιχείου ή των στοιχείων του οχήματος επί των οποίων επιδρά το προστατευτικό σύστημα 7

2.3.3. τύπος του προστατευτικού συστήματος 7

2.4. «προστατευτικό σύστημα», σύστημα που προορίζεται να εμποδίσει την μη επιτρεπόμενη χρήση του οχήματος, διασφαλίζοντας τη θετική ασφάλιση του συστήματος διευθύνσεως ή/και του συστήματος μετάδοσης 7 το σύστημα αυτό μπορεί:

2.4.1. να επιδρά αποκλειστικά και θετικά στο σύστημα διευθύνσεως (διάταξη τύπου 1) 7

2.4.2. να επιδρά θετικά επί του συστήματος διευθύνσεως συγχρόνως με τη διάταξη που σταματά τον κινητήρα του οχήματος (διάταξη τύπου 2) 7

2.4.3. ενεργοποιημένη εκ των προτέρων, να επιδρά στο σύστημα διευθύνσεως συγχρόνως με τη διάταξη που σταματά τον κινητήρα του οχήματος (διάταξη τύπου 3) 7

2.4.4. να επιδρά θετικά επί του συστήματος μετάδοσης (διάταξη τύπου 4).

2.5. «σύστημα οδηγήσεως», το όργανο διευθύνσεως (τιμόνι), η κεφαλή της περόνης και τα προσηρτημένα στοιχεία της εξοπλισμού καθώς και όλα τα υπόλοιπα στοιχεία που καθορίζουν άμεσα την αποτελεσματικότητα του προστατευτικού συστήματος 7

2.6. «συνδυασμός», διάταξη προβλεπόμενη και κατασκευασμένη ειδικά για τη χρήση αυτή σε σύστημα ασφαλίσεως το οποίο, όταν είναι κατάλληλα ενεργοποιημένο, επιτρέπει τη λειτουργία του εν λόγω συστήματος ασφαλίσεως 7

2.7. «κλειδί», οποιοδήποτε σύστημα σχεδιασμένο και κατασκευασμένο για τη λειτουργία συστήματος ασφαλίσεως το οποίο το ίδιο είναι σχεδιασμένο και κατασκευασμένο για να ενεργοποιείται αποκλειστικά από το σύστημα αυτό.

3. ΓΕΝΙΚΕΣ ΠΡΟΔΙΑΓΡΑΦΕΣ

3.1. Όλα τα δίκυκλα ή τρίκυκλα οχήματα με κινητήρα, εκτός των μοτοποδηλάτων, πρέπει να είναι εξοπλισμένα με προστατευτικό σύστημα έναντι μη επιτρεπόμενης χρήσεως, σύμφωνη προς τις προδιαγραφές της παρούσας οδηγίας. Επίσης, το προστατευτικό σύστημα έναντι μη επιτρεπόμενης χρήσεως που τοποθετείται σε μοτοποδήλατα πρέπει να είναι σύμφωνη προς τις προδιαγραφές της παρούσας οδηγίας.

3.2. Το προστατευτικό σύστημα πρέπει να κατασκευάζεται κατά τρόπον ώστε:

3.2.1. να είναι απαραίτητο να τίθεται εκτός ενεργείας για τον προσανατολισμό, την οδήγηση ή τη μετατόπιση του οχήματος προς τα εμπρός επ' ευθείας γραμμής 7

3.2.2. να είναι απαραίτητο, όταν πρόκειται για προστατευτικό σύστημα τύπου 4, να τίθεται εκτός λειτουργίας για να απελευθερώνεται το σύστημα μετάδοσης. Εάν το σύστημα αυτό ενεργοποιείται από το όργανο χειρισμού της διατάξεως στάθμευσης, πρέπει να επενεργεί ταυτόχρονα με το σύστημα που σταματά τη λειτουργία του κινητήρα του οχήματος 7

3.2.3. να μην μπορεί να βγει το κλειδί παρά μόνον όταν ο σύρτης είναι εντελώς εμπλεγμένος ή εντελώς απεμπλεγμένος. Οποιαδήποτε ενδιάμεση θέση του κλειδιού που κινδυνεύει ενδεχομένως να εμπλέξει το σύρτη, ακόμα και όταν το κλειδί τον προστατευτικού συστήματος είναι στη θέση του, πρέπει να αποκλείεται.

3.3. Οι προδιαγραφές που περιλαμβάνονται στο σημείο 3.2 πρέπει να πληρούνται περιστρέφοντας το κλειδί μία μόνο φορά.

3.4. Το προστατευτικό σύστημα που αναφέρεται στο σημείο 3.1 και τα τμήματα τα οποία ενεργοποιεί στο όχημα πρέπει να είναι σχεδιασμένα κατά τρόπον ώστε να είναι αδύνατο, γρήγορα και διακριτικά να ανοιχθεί, να καταστεί ανενεργή, ή να καταστραφεί, για παράδειγμα χρησιμοποιώντας συνήθη φθηνά και εύκολο να κρυφθούν εργαλεία, υλικό ή όργανα.

3.5. Το προστατευτικό σύστημα πρέπει να αποτελεί τμήμα του βασικού εξοπλισμού του οχήματος (δηλαδή πρέπει να είναι εγκατεστημένο από τον κατασκευαστή πριν από την πρώτη λιανική πώληση). Η κλειδαριά πρέπει να είναι στερεά τοποθετημένη στο προστατευτικό σύστημα. (Εάν η κλειδαριά μπορεί να βγει χρησιμοποιώντας το κλειδί και αφού έχει αφαιρεθεί το κάλυμμα ή οποιοδήποτε άλλο σύστημα συγκράτησης, αυτό δεν έρχεται σε αντίθεση με την προδιαγραφή).

3.6. Το σύστημα ασφάλισης με κλειδί πρέπει να φέρει τουλάχιστον 1 000 διαφορετικούς συνδυασμούς ή αριθμό ίσο προς τα ετησίως κατασκευαζόμενα οχήματα, εάν ο αριθμός αυτός είναι κάτω του 1 000. Για ένα και τον αυτό τύπο οχήματος, η συχνότητα χρήσεως ενός συνδυασμού πρέπει να είναι περίπου 1 στα 1 000.

3.7. Ο κωδικός του κλειδιού και της κλειδαριάς δεν πρέπει να είναι ορατός.

3.8. Η κλειδαριά πρέπει να είναι σχεδιασμένη, κατασκευασμένη και τοποθετημένη κατά τέτοιο τρόπο ώστε να είναι αδύνατο να περιστραφεί ο κύλινδρος, όταν είναι σε ασφαλισμένη θέση, εξασκώντας ροπή τουλάχιστον 0,245 m daN με αντικείμενο διαφορετικό από το αντίστοιχο κλειδί και

3.8.1. εάν ο κύλινδρος είναι βελονωτός, δεν πρέπει να υπάρχουν άνω των δύο ίδιοι αυχένες, οι οποίο λειτουργούν προς την ίδια κατεύθυνση, ο ένας δίπλα στον άλλο και 60 % ίδιοι αυχένες ή

3.8.2. εάν ο κύλινδρος είναι με δίσκο, να μην υπάρχουν άνω των δύο ίδιων αυχένων, που να λειτουργούν προς την αυτή κατεύθυνση, ο ένας δίπλα στον άλλο και 50 % ίδιοι αυχένες.

3.9. Τα προστατευτικά σύστηματα πρέπει να είναι τέτοια ώστε να μην κινδυνεύουν, όταν το όχημα βρίσκεται σε κίνηση και ο κινητήρας περιστρέφεται, να δημιουργήσουν τυχαίες εμπλοκές που μπορούν να είναι επικίνδυνες ιδίως για την ασφάλεια.

3.10. Εφόσον έχει ενεργοποιηθεί, το προστατευτικό σύστημα, εάν είναι τύπου 1, 2 ή 3, πρέπει να μπορεί να αντιστέκεται, χωρίς φθορά του μηχανισμού κατεύθυνσης που είναι δυνατόν να αποτελέσει κίνδυνο για την ασφάλεια, στην εφαρμογή προς τις δύο κατευθύνσεις και υπό στατιστικές συνθήκες ροπής 20 m daN στον άξονα της κολώνας διευθύνσεως.

3.11. Το προστατευτικό σύστημα, εφόσον είναι τύπου 1, 2 ή 3, πρέπει να είναι σχεδιασμένο κατά τρόπον ώστε να μπορεί να ασφαλίσει το σύστημα διευθύνσεως μόνο υπό γωνία τουλάχιστον 20° προς τα αριστερά ή/και προς τα δεξιά ως προς τη θέση πορείας σε ευθεία γραμμή.

3.12. Όταν είναι ασφαλισμένο, το προστατευτικό σύστημα, εφόσον είναι του τύπου 4, πρέπει σε περίπτωση εφαρμογής της μέγιστης ροπής του κινητήρα, (moteur d'entraξnement) να εμποδίζει την περιστροφή του κινητήριου τροχού.

4. ΕΙΔΙΚΕΣ ΠΡΟΔΙΑΓΡΑΦΕΣ

4.1. Επιπλέον των γενικών προδιαγραφών που προβλέπονται στο σημείο 3, το προστατευτικό σύστημα πρέπει να πληροί τις ιδιαίτερες προϋποθέσεις που προβλέπονται κατωτέρω.

4.1.1. Στην περίπτωση προστατευτικών συστημάτων του τύπου 1 ή του τύπου 2, δεν πρέπει να είναι δυνατόν να εμπλακεί η κλειδαριά παρά μόνον με κίνηση του κλειδιού, με το τιμόνι ευρισκόμενο στην κατάλληλη θέση για την εμπλοκή του σύρτη στην αντίστοιχη συρτοθήκη.

4.1.2. Στην περίπτωση προστατευτικών συστημάτων τύπου 3, ο σύρτης δεν πρέπει να μπορεί να εμπλακεί εκ των προτέρων παρά μόνο με ενέργεια του χρήστου του οχήματος συνδυασμένη ή σε συμπλήρωση προς την περιστροφή του κλειδιού. Εκτός από τις προϋποθέσεις που προβλέπονται στο σημείο 3.2.3, το κλειδί δεν πρέπει να μπορεί να αποσυρθεί εφόσον έχει προεμπλακεί ο σύρτης.

4.2. Στην περίπτωση προστατευτικών συστημάτων τύπου 2 και τύπου 3, ο σύρτης δεν πρέπει να μπορεί να εμπλακεί εφόσον η διάταξη βρίσκεται σε θέση η οποία επιτρέπει να τεθεί σε λειτουργία ο κινητήρας του οχήματος.

4.3. Στην περίπτωση προστατευτικών συστημάτων τύπου 3, εφόσον το σύστημα είναι ενεργοποιημένο, δεν πρέπει να είναι δυνατόν να εμποδίζεται η λειτουργία της διάταξης.

4.4. Στην περίπτωση προστατευτικών συστημάτων τύπου 3, το σύστημα πρέπει να παραμένει σε καλή κατάσταση λειτουργίας και πρέπει ιδίως να εξακολουθεί να πληροί τις προδιαγραφές των σημείων 3.8, 3.9, 3.10 και 4.3 αφού έχει υποστεί 2 500 κύκλους ασφαλίσεων προς κάθε κατεύθυνση της δοκιμής που προσδιορίζεται στο παράρτημα ΙΙ.

ΠΑΡΑΡΤΗΜΑ ΙΙ

ΔΟΚΙΜΗ ΦΘΟΡΑΣ ΓΙΑ ΤΑ ΠΡΟΣΤΑΤΕΥΤΙΚΑ ΣΥΣΤΗΜΑΤΑ ΤΥΠΟΥ 3

1. ΣΥΣΚΕΥΕΣ ΔΟΚΙΜΗΣ

1.1. Οι συσκευές δοκιμής περιλαμβάνουν:

1.1.1. συσκευή επί της οποίας μπορεί να τοποθετηθεί το δείγμα του μηχανισμού διευθύνσεως εξοπλισμένο με το προστατευτικό σύστημα, όπως ορίζεται στο σημείο 2.4 του παραρτήματος Ι 7

1.1.2. σύστημα για την ενεργοποίηση και απενεργοποίηση του συστήματος που περιλαμβάνει τη χρήση του κλειδιού 7

1.1.3. σύστημα για την περιστροφή της κολώνας διευθύνσεως ως προς το προστατευτικό σύστημα.

2. ΜΕΘΟΔΟΣ ΔΟΚΙΜΗΣ

2.1. Δείγμα του μηχανισμού διευθύνσεως εξοπλισμένο με το προστατευτικό σύστημα τοποθετείται στη συσκευή που αναφέρεται στο σημείο 1.1.1.

2.2. Ένας κύκλος δοκιμής περιλαμβάνει τις ακόλουθες λειτουργίες:

2.2.1. θέση εκκίνησης:

το προστατευτικό σύστημα απενεργοποιείται και η κολώνα διευθύνσεως τοποθετείται σε θέση που εμποδίζει την ενεργοποίηση της προστατευτικής διάταξης 7

2.2.2. θέση σε λειτουργία:

το προστατευτικό σύστημα τίθεται σε θέση λειτουργίας χρησιμοποιώντας το κλειδί 7

2.2.3. ενεργοποίηση:

στρέφεται η κολώνα διευθύνσεως κατά τρόπον ώστε η ροπή που εφαρμόζεται επ' αυτής, κατά τη στιγμή της ενεργοποιήσεως της προστατευτικής διάταξης, να είναι 5,88 Nm ± 0,25 7

2.2.4. απενεργοποίηση:

το προστατευτικό σύστημα απενεργοποιείται με κανονικά μέσα και η ροπή επανέρχεται στο μηδέν για να διευκολύνει την απενεργοποίηση 7

2.2.5. θέση επιστροφής:

στρέφεται η κολώνα διευθύνσεως μέχρι μιας θέσεως η οποία δεν επιτρέπει την ενεργοποίηση του προστατευτικού συστήματος 7

2.2.6. περιστροφή προς την αντίθετη κατεύθυνση:

επαναλαμβάνονται οι λειτουργίες που αναφέρονται στα σημεία 2.2.2, 2.2.3, 2.2.4 και 2.2.5, αλλά προς την αντίθετη κατεύθυνση περιστροφής της κολώνας διευθύνσεως.

2.2.7. Το χρονικό διάστημα μεταξύ δύο επακολούθων ενεργοποιήσεων του συστήματος πρέπει να είναι τουλάχιστον 10 δευτερόλεπτα.

2.3. Επαναλαμβάνεται ο κύκλος φθοράς κατά τον αριθμό που προβλέπεται στο σημείο 4.4 του παραρτήματος Ι.

ΠΑΡΑΡΤΗΜΑ ΙΙΙ

Προσάρτημα 1

Πληροφοριακό δελτίο όσον αφορά το προστατευτικό σύστημα έναντι μη επιτρεπόμενης χρήσεως ενός τύπου δίκυκλου ή τρίκυκλου οχήματος με κινητήρα

(επισυνάπτεται στην αίτηση εγκρίσεως τύπου στην περίπτωση όπου αυτή υποβάλλεται ανεξάρτητα από την αίτηση εγκρίσεως του οχήματος)

Αύξων αριθμός (δίδεται από τον αιτούντα): .

Η αίτηση εγκρίσεως τύπου όσον αφορά το προστατευτικό σύστημα έναντι μη επιτρεπόμενης χρήσεως ενός τύπου δίκυκλου ή τρίκυκλου οχήματος με κινητήρα πρέπει να συνοδεύεται από τις πληροφορίες που περιλαμβάνονται στο παράρτημα ΙΙ της οδηγίας 92/61/ΕΟΚ, στοιχείο Α στα σημεία:

- 0.1

- 0.2

- 0.4 έως 0.6

- 9.4.1

- 9.4.2 και, εφόσον πρόκειται για σύστημα:

- τύπου 1: 6.1 και 6.1.1

- τύπου 2 ή 3: 3.2.5 έως 3.2.6.2, 6.1 και 6.1.1

- τύπου 4: 4.1 έως 4.4.2.

Προσάρτημα 2

Ένδειξη της διοίκησης

Πιστοποιητικό έγκρισης τύπου όσον αφορά το προστατευτικό σύστημα έναντι μη επιτρεπόμενης χρήσεως τύπου δίκυκλου ή τρίκυκλου οχήματος με κινητήρα

ΠΡΟΤΥΠΟ

Έκθεση αριθ. . της τεχνικής υπηρεσίας . την .

Αριθμός εγκρίσεως τύπου: . Αριθμός επέκτασης: .

1. Μάρκα κατασκευής ή εμπορική ονομασία του οχήματος: .

2. Τύπος του οχήματος: .

3. Όνομα και διεύθυνση του κατασκευαστή: .

.

4. Όνομα και διεύθυνση του εντολοδόχου του κατασκευαστή: .

.

5. Το όχημα υποβλήθηκε σε δοκιμή στις: .

6. Η επικύρωση χορηγείται/απορρίπτεται (1).

7. Τόπος: .

8. Ημερομηνία: .

9. Υπογραφή: .

(1) Διαγράψτε την περιττή ένδειξη.